 Haddaan goaamo adag oo fuleya laga soo saarin muranka ka taagan deegaanada ceelberdaale khilaafkani ma soo afjarmayo, anaguse ergo Guurti ahaan maanta wixi ka dambeeya xukuno adag ayaanu ka soo saari doonaa labada beeloodba Sidaa waxaa yidhi xildhibaan Cumar Nuur Xasan Weeye oo ka mida ergada golaha Guurida ee hawsha ergada dhexdhexaadinta ah ka wada deegaanada Ceelbardaale ee dhawaan shaqaaqada dhimashada iyo dhaawaca keentay ay ku dhexmartay labada beelood ee kasoo kale jeeda gobolada Gabiley iyo Awdal, taas oo xildhibaan Cumar Nuur waaye oo aanu khadka telefoonka kula xidhiidhnay shalay galab isagoo jooga magaalada Gabiley uu noo sheegay in saddexdii maalmood ee ugu dambeeyey ay ku guda jireen sidii xabad joojin lookale dhexdhigi lahaa beelaha diriray, isagoo intaana ku daray xukuumadii hordhaca ahaa ee ay hore uga soo saareen nabadaynta deegaankaasina uu sheegay in labada beeloodba ay jabiyeen balse todobaadkan gudihiisa ay ka soo saari doonaan xukuno iyo ciqaab adag, isagoo xukuumadana ugu baaqay in goaanada laga soo saaro nabadaynta iyo khilaafyada ka taagan deegaanadaasi ay sidooda u fuliso. 